২রা নভেম্বর। মঙ্গলবার। অভিমানী স্ত্রীর মোবাইল নাম্বারে কল দেন হাসান আলী। ফোনে স্ত্রীকে দেখা করতে বলেন তিনি। আর যাই হোন না কেন, তার প্রথম পরিচয় হচ্ছে তিনি নারী। আর একজন নারীসত্তার স্বামীর আহ্বানে সাড়া দেয়া চিরবাঞ্ছিত স্বভাব। তাই হাসানের আহ‌বানে সাড়া না দিয়ে থাকতে পারেন না নীলা। বহুদিন পর স্বামী-স্ত্রীর মিলনে পরিবেশটা মধুর হয়ে ওঠে। দু’জন মিলে সারাদিন ঘুরে বেড়ান তারা। আর বিকেলবেলায় আশ্রয় নেন বনানীর পূর্ণিমা আবাসিক হোটেলের ১০৩ নং কক্ষে। সম্ভবত এই কক্ষের এক টুকরো মাটি কিংবা ধুলোবালির সঙ্গে নীলার দেহের যোগসূত্র ছিল। তাই এখানে এসে সেই লিখিত ভাগ্যের অনুবাদ ঘটল। হোটেল পূর্ণিমার ১০৩নং কক্ষে আসার প্রয়োজন ছিল নীলার পরযাত্রার পথ সুগম করার জন্য।